Publication: Magyar Közlöny
Issue: MK-2001-62 (Year: 2001, Number: 62)
Era: 1990-2004
Section: a 15/2001. (VI. 6.) KöM rendelethez
Paragraph Index: 327

5. Létesítményfüggő szempontok 5.1. Atomerőmű, atomfűtőmű és kiégett fűtőelem átmeneti tároló esetén: 5.1.1. folyamatos ellenőrzés szükséges a létesítmény körül több irányban a külső gamma-dózisteljesítmény, a levegő radionuklid koncentráció, valamint a légköri radionuklid kihullás mérésével; 5.1.2. szakaszos ellenőrzés, mintavételezés és laboratóriumi mérés szükséges több mintavételi pontban, félévi, esetenként negyedévi gyakorisággal a folyóvíz, folyóvízi üledék és talajvíz, továbbá a talaj, fű, takarmány és indikátornövény esetén. 5.2. Kutató- és oktató reaktor, radioaktív hulladéktároló és uránbánya esetén (beleértve a helyreállított területeket is) az 5.1.1. pontban szereplő folyamatos ellenőrzést legalább egy talajfelszíni ponton kell végezni, továbbá a környezeti mintavételezések és mérések száma is kisebb lehet. 5.3. Az 5.1. és 5.2. pontokban nem szereplő kiemelt létesítmény esetén — a kibocsátásra kerülő radionuklidoktól és kibocsátási módoktól függően — a talaj, talajvíz, folyóvíz és üledéke, valamint a levegő, fű, indikátornövény radionuklid koncentrációjának mérése évi 2—4 alkalommal; a külső gamma-dózisteljesítmény meghatározása ennél gyakrabban történik. 2001/62. szám 5.4. Az 5.1. pontban megjelölt méréseken kívül az atomerőmű engedélyese: 5.4.1. folyamatosan méri a kibocsátási pontokra jellemző helyen és magasságban a légköri terjedést meghatározó meteorológiai jellemzőket (szélirányt, szélsebességeket stb.); 5.4.2. évente meghatározza az éves vízhozamot.

Source: https://magyarkozlony.hu/hivatalos-lapok/4ad6d41ad47bc7af7d2362fd9d07d4dbbb334e3e/dokumentumok/6f20602a682f74681d747f645927791a877c7c57/letoltes